**Ministru kabineta rīkojuma projekta “Par valsts meža zemes nodošanu Carnikavas novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Atļaut Zemkopības ministrijai nodot bez atlīdzības Carnikavas novada pašvaldības īpašumā pašvaldības autonomās funkcijas īstenošanai – ceļa būvniecībai – valsts nekustamo īpašumu “Mežgarciema ceļš” (kadastra Nr. 8052 008 1799) – valsts meža zemi – zemes vienību (zemes vienības kadastra apzīmējums 8052 008 1793) 0,5827 ha platībā Carnikavas novadā. Projekts stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Meža likuma 44. panta ceturtās daļas 2. punkta “a” apakšpunkts, Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants un likuma “Par pašvaldībām” 15. panta pirmās daļas 2. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atsavināšanas likuma 43. pantā noteikts, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu.Savukārt no Atsavināšanas likuma 42. panta pirmās daļas izriet, ka valsts nekustamo īpašumu atvasinātas publiskas personas īpašumā var nodot bez atlīdzības, vienlaikus reglamentējot, ka Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma veikšanai tiek nodots nekustamais īpašums. Saskaņā ar Meža likuma 44. panta ceturtās daļas 2. punkta “a” apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama likumā “Par pašvaldībām” noteikto pašvaldības autonomo funkciju īstenošanai, tostarp ceļa būvniecībai. Minētā pašvaldības autonomā funkcija atbilst likuma “Par pašvaldībām” 15. panta pirmās daļas 2. punktam, kurā noteikts, ka pašvaldību autonomajās funkcijās ietilpst savas administratīvās teritorijas labiekārtošanas un sanitārās tīrības nodrošināšana, tostarp ceļa būvniecība.Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju veikšanai. Kārtību, kādā valsts meža zeme atsavināma, reglamentē Ministru kabineta 2006. gada 19. septembra noteikumi Nr. 776 “Valsts meža zemes atsavināšanas kārtība” (turpmāk – noteikumi Nr. 776).Noteikumu Nr. 776 13. punkts paredz, ka pēc zemesgrāmatas apliecības un meža inventarizācijas materiālu un mežaudzes vērtības saņemšanas Zemkopības ministrija sagatavo rīkojuma projektu par valsts meža zemes atsavināšanu.Zemkopības ministrija atbilstoši noteikumiem Nr. 776 izvērtēja Carnikavas novada pašvaldības iesniegtos dokumentus valsts meža zemes atsavināšanai. Zemkopības ministrija 2016. gada 15. februārī saņēma Carnikavas novada pašvaldības vēstuli – atsavināšanas ierosinājumu Nr. 01-11.1/265 ar pievienotajiem dokumentiem. Vēstulē pašvaldība ierosina atsavināt par labu Carnikavas novada pašvaldībai zemes vienības ar kadastra apzīmējumu 8052 008 1374 daļu aptuveni 0,5794 ha platībā, kura atrodas Carnikavas novadā un ietilpst nekustamā īpašuma “Valsts mežs 8052” (kadastra Nr. 8052 001 0055) sastāvā, pašvaldības autonomās funkcijas – ceļu būvniecības – izpildei.Zemkopības ministrija izvērtēja Carnikavas novada pašvaldības iesniegtos dokumentus un 2016. gada 20. aprīļa vēstulē Nr. 3.4-11e/959/2016 lūdza Carnikavas novada pašvaldību iesniegt nepieciešamo dokumentāciju atbilstoši noteikumiem Nr. 776.Akciju sabiedrība “Latvijas valsts meži” (turpmāk – AS “Latvijas valsts meži”) kā valsts meža īpašuma pārvaldītāja un apsaimniekotāja 2016. gada 2. maija vēstulē Nr.4.1-2\_03e1-101\_16\_214 informēja, ka neiebilst pret nekustamā īpašuma "Valsts mežs 8052" Carnikavas novadā sastāvā ietilpstošas zemes vienības ar kadastra apzīmējumu 8052 008 1374 daļas aptuveni 0,5794 ha platībā atsavināšanu par labu Carnikavas novada pašvaldībai pašvaldības autonomās funkcijas – ceļu būvniecības – izpildei, ja vien pa pašvaldības ceļu, gar kuru plānota ietves izbūve, būs atļauts pārvietoties kokvedēju transportam un tiks saglabāta nobrauktuve uz meža autoceļu Garciems–Vilkukalni, papildus norādot, ka: 1. dabā esošais ceļš ar kadastra apzīmējumu 80520081374001 ir inventarizēts pa divām zemes vienībām un turpinās arī zemes vienībā ar kadastra apzīmējumu 8052 009 0108, par kuru nav saņemts atsavināšanas ierosinājums;
2. zemes vienība ar kadastra apzīmējumu 8052 008 1374, kuras daļu aptuveni 0,5794 ha platībā pašvaldība vēlas atsavināt, ietilpst medību tiesību nomas platībās, kas saskaņā ar noslēgto līgumu iznomātas mednieku klubam "LAVERI" (reģ. Nr. 40008052231) līdz 01.01.2024. Atsavināšanas gadījumā būs nepieciešams grozīt noslēgto līgumu par medību tiesību nomu, izslēdzot atsavināmo platību no nomas platībām.

Zemkopības ministrija 2016. gada 23. augustā saņēma Carnikavas novada domes vēstuli Nr.01-11.1/1576 ar pievienotiem dokumentiem, tostarp 2016. gada 17. augusta lēmumu (protokols Nr.16, 1.§) un 2016. gada 17. augusta lēmumu (protokols Nr.16, 3.§):Ar 2016. gada 17. augusta lēmumu (protokols Nr.16, 1.§) pamatojoties uz likuma “Par pašvaldībām” 15. panta pirmās daļas 2. punktā noteikto, Carnikavas novada pašvaldība nolēma lūgt Zemkopības ministriju atļaut nodot Carnikavas novada pašvaldībai kā atvasinātai publiskai personai bezatlīdzības lietošanā uz 10 gadiem Carnikavas novadā esošā valsts nekustamā īpašuma “Valsts mežs 8052” (kadastra Nr. 8052 001 0055) sastāvā ietilpstošās valsts meža zemes vienības ar kadastra apzīmējumu 8052 008 1374 (113,94 ha kopplatībā) daļu 0,5794 ha platībā (vairāk vai mazāk, cik izrādīsies pēc instrumentālās uzmērīšanas dabā), kura nepieciešama pašvaldības autonomās funkcijas – ceļu būvniecības, rekonstruēšanas un uzturēšanai – izpildei, kā arī noslēgt vienošanos uz 10 gadiem ar AS “Latvijas valsts meži”.Ar 2016. gada 17. augusta lēmumu (protokols Nr.16, 3.§) nolemts atzīt par nepieciešamu pašvaldības autonomās funkcijas – ceļu būvniecības – izpildei iegūt Carnikavas novada pašvaldības īpašumā Carnikavas novada administratīvajā teritorijā esošas valsts īpašuma “Valsts mežs 8052” (kadastra Nr. 8052 001 0055) sastāvā ietilpstošās zemes vienības ar kadastra apzīmējumu 8052 008 1374 daļu 0,5794 ha platībā (vairāk vai mazāk, cik izrādīsies pēc instrumentālās uzmērīšanas dabā, izstrādājot zemes ierīcības projektu). Carnikavas novada pašvaldība apliecina, ka plānotās darbības atbilst spēkā esošajam Carnikavas novada teritorijas plānojumam 2018.–2028. gadam, kurš apstiprināts ar Carnikavas novada domes 2019. gada 20. februāra sēdes lēmumu (prot. Nr.2-40.§), un ir nepieciešamas autonomās funkcijas izpildei – ceļu būvniecībai.Valsts vides dienesta Lielrīgas reģionālā vides pārvalde 2016.gada 3.oktobrī izdeva tehniskos noteikumus Nr.RI16TN0434 paredzētajai darbībai – ielu būvniecībai un pārbūvei nekustamajā īpašumā “Valsts mežs 8052” (kadastra Nr. 8052 001 0055) Carnikavas novadā, zemes vienībā ar kadastra apzīmējumu 8052 008 1374, ar norādītajām vides aizsardzības prasībām.Carnikavas novada pašvaldība ar 2016. gada 12. oktobra vēstuli Nr.01-11.1/2109 iesniedza precizētu atsavināšanas ierosinājumu par Carnikavas novadā esošā nekustamā īpašuma “Valsts mežs 8052” (kadastra Nr. 8052 001 0055) sastāvā ietilpstošās zemes vienības ar kadastra apzīmējumu 8052 008 1374 daļu aptuveni 0,5794 ha platībā, vēstulē paskaidrojot, ka atsavināšanas ierosinājums un tam pievienotie pielikumi atbilst normatīvajos aktos un noteikumos Nr. 776 noteiktajām prasībām. Zemkopības ministrija izvērtēja iesniegtos dokumentus un 2016. gada 17. oktobra vēstulē Nr. 3.4-11e/2372/2016 lūdza AS “Latvijas valsts meži” sniegt viedokli par nekustamā īpašuma “Valsts mežs 8052” (kadastra Nr.8052 001 0055) sastāvā ietilpstošās zemes vienības ar kadastra apzīmējumu 8052 008 1374 daļas aptuveni 0,5794 ha kopplatībā nodošanu bezatlīdzības lietošanā pašvaldības autonomās funkcijas – ceļu būvniecības – izpildei un atsavināšanai.AS “Latvijas valsts meži” 2016. gada 29. novembra vēstulē Nr. 4.1-2\_08s7-101\_16\_560 informēja, ka neiebilst pret Carnikavas novadā esošā nekustamā īpašuma "Valsts mežs 8052" sastāvā ietilpstošās zemes vienības ar kadastra apzīmējumu 8052 008 1374 daļas aptuveni 0,5794 ha platībā atsavināšanu par labu Carnikavas novada pašvaldībai pašvaldības autonomās funkcijas – ceļu būvniecības – izpildei, lūdzot izsniegt pilnvarojumu noslēgt vienošanos par zemes gabala bezatlīdzības lietošanu uz laiku, kamēr tiek pabeigts valsts meža zemes atsavināšanas process.Zemkopības ministrija ar 2016. gada 12. decembra pilnvaru Nr. 3.4-11/2933/2016 pilnvaroja AS “Latvijas valsts meži” slēgt vienošanos par valsts meža zemes – zemes vienības ar kadastra apzīmējumu 8052 008 1374 daļas 0,5794 ha platībā, kura atrodas Carnikavas novadā un ietilpst nekustamā īpašuma “Valsts mežs 8052” (kadastra Nr. 8052 001 0055) sastāvā, nodošanu Carnikavas novada pašvaldībai bezatlīdzības lietošanā līdz pieciem gadiem, kamēr norisināsies valsts meža zemes atsavināšana pašvaldības autonomās funkcijas nodrošināšanai – ceļa izveidei. AS “Latvijas valsts meži” 2017. gada 3. janvārī ar Carnikavas novada pašvaldību noslēdza vienošanos par valstij piederoša zemes gabala bezatlīdzības lietošanā, paredzot termiņu – līdz Ministru kabineta rīkojuma pieņemšanai par valsts meža zemes atsavināšanu par labu Carnikavas novada pašvaldībai ceļa būvniecībai.Zemkopības ministrija ar 2017. gada 16. februāra pilnvaru Nr. 3.4-11/438/2017 pilnvaroja Carnikavas novada pašvaldību īstenot darbības, kas saistīta ar valsts meža zemes – nekustamā īpašuma “Valsts mežs 8052” (kadastra Nr. 8052 001 0055) sastāvā ietilpstošās zemes vienības ar kadastra apzīmējumu 8052 008 1374 daļas 0,5794 ha platībā (vairāk vai mazāk, cik izrādīsies pēc instrumentālās uzmērīšanas dabā, izstrādājot zemes ierīcības projektu) Carnikavas novadā – atsavināšanu, t.i., zemes vienības daļas nodalīšanu apvidū, paliekošās un atdalītās (atsavināmās) zemes vienības zemes robežu plāna izgatavošanu, meža inventarizāciju un mežaudzes novērtēšanu.Carnikavas novada pašvaldība ar 2017. gada 11. septembra vēstuli Nr. 01-11.1/1185 Valsts vides dienesta Lielrīgas reģionālajai vides pārvaldei iesniedza iesniegumu tehnisko noteikumu saņemšanai, norādot uz projektēšanas gaitā precizēto papildus nepieciešamo platību ceļa būvniecībai (pievedceļš ar ietvi aptuveni 500 m2).Valsts vides dienesta Lielrīgas reģionālā vides pārvalde 2017. gada 11. oktobrī pieņēma lēmumu Nr.RI17VL0298 “Par grozījumu veikšanu Valsts vides dienesta Lielrīgas reģionālās vides pārvaldes 03.10.2016. tehniskajos noteikumos Nr.RI16TN0434”, precizējot paredzēto darbību un papildinot tehnisko noteikumu Nr.RI16TN0434 pielikumu sadaļu ar 4. pielikumu (kurā ietverta papildus nepieciešamā teritorija ceļam gar esošo dzīvojamās apbūves teritoriju Mežgarciemā).Carnikavas novada pašvaldība 2017. gada 2. novembra vēstulē Nr. 01-11.1/1743 informēja Zemkopības ministriju par to, ka projektēšanas gaitā tika precizēta platība, kas nepieciešama ceļa būvniecībai gar esošo dzīvojamās apbūves teritoriju Mežgarciemā, proti, tā ir 0,2207 ha iepriekš plānoto 0,1757 ha vietā. Pašvaldībā saņemts projektētāju ierosinājums par ceļa infrastruktūras izvietojuma izmaiņām, lai uzlabotu ceļa funkcionalitāti satiksmes organizācijas jomā, un tas palielina ceļa būvniecībai gar esošo dzīvojamās apbūves teritoriju Mežgarciemā nepieciešamo platību par 0,05 ha. Tādējādi ceļa būvniecībai gar esošo dzīvojamās apbūves teritoriju Mežgarciemā nepieciešamā platība palielinās par 0,095 ha un, ievērojot vienošanās dokumentu, plānoto ceļu būvniecībai nepieciešamā kopējā valsts meža zemes platība ir 0,6744 ha. Carnikavas novada pašvaldība lūdza Zemkopības ministriju akceptēt attiecīgās izmaiņas starp Carnikavas novada domi un AS “Latvijas valsts meži” 03.01.2017. noslēgtajā vienošanās dokumentā par valstij piederoša zemes gabala bezatlīdzības lietošanu.Zemkopības ministrija 2017. gada 15. novembra vēstulē Nr. 3.4-11e/2816/2017 lūdza, lai AS “Latvijas valsts meži” pauž savu viedokli un, pieņemot pozitīvu lēmumu sagatavo nepieciešamo grozījumu projektu, lai noslēgtu vienošanos par bezatlīdzības lietošanu.AS “Latvijas valsts meži” 2017. gada 28. novembra vēstulē Nr. 4.1-2\_1077\_101\_17\_663 informē, ka neiebilst pret platības palielinājumu no 0,5794 uz 0,6744 ha, kas nepieciešami ceļa būvniecības projekta īstenošanai, lūdzot izsniegt pilnvarojumu, kas paredz noslēgt vienošanos par grozījumiem pie 2017. gada 3. janvāra vienošanās par valstij piederoša zemes gabala bezatlīdzības lietošanu.Zemkopības ministrija ar 2018. gada 3. janvāra pilnvaru Nr. 3.4-11/5/2018 pilnvaroja AS “Latvijas valsts meži” slēgt vienošanos par grozījumiem, kas saistīti ar bezatlīdzības lietošanā nododamās zemes platības izmaiņām pie 2017. gada 3. janvāra vienošanās par valstij piederoša zemes gabala bezatlīdzības lietošanu. AS “Latvijas valsts meži” 2018. gada 15. janvārī sagatavoja un 19. janvārī ar Carnikavas novada pašvaldību noslēdza papildu vienošanos pie 2017. gada 3. janvāra vienošanās, precizējot bezatlīdzības lietošanā nododamo platību, t.i., 0,6744 ha.Carnikavas novada pašvaldība 2019. gada 18. septembrī pieņēma lēmumu Nr. 13 “Par zemes ierīcības projekta apstiprināšanu nekustamam īpašumam “Valsts mežs 8052”, Carnikavas novads” (prot. Nr. 13., 27.§), ar kuru nolēma apstiprināt zemes ierīcības projektu nekustamajam īpašumam “Valsts mežs 8052” un atsavināmajai platībai 0,5827 ha platībā (vairāk vai mazāk, cik izrādīsies pēc instrumentālās uzmērīšanas dabā) piešķirt jaunu nekustamā īpašuma nosaukumu “Mežgarciema ceļš”. Ierosinot valsts meža zemes atsavināšanu, nav iespējams paredzēt precīzu platību, kāda būs nepieciešama ceļa būvniecībai. Pašvaldība ierosinājumā norāda plānoto nepieciešamo valsts meža zemes platību, kas pēc kadastrālās uzmērīšanas var būt gan lielāka, gan mazāka, jo precīza atsavināmās valsts meža zemes platība tiek noteikta projektēšanas gaitā, izstrādājot zemes ierīcības projektu un veicot zemes kadastrālo uzmērīšanu.Zemes kadastrālā uzmērīšana ir veikta 2019. gada 11. oktobrī, pašvaldība ir informēta par kadastrālās uzmērīšanas rezultātiem, un Valsts zemes dienesta Nekustamā īpašuma valsts kadastra informācijas sistēmā reģistrēts nekustamais īpašums “Mežgarciema ceļš” (kadastra Nr. 8052 008 1799) Carnikavas novadā, kas sastāv no zemes vienības ar kadastra apzīmējumu 8052 008 1793 0,5827 ha platībā (turpmāk – nekustamais īpašums “Mežgarciema ceļš”). AS “Latvijas valsts meži” 2020. gada 21. septembra vēstulē Nr. 4.1-2\_07ku\_101\_20\_689 norādīja, ka pašvaldība sedza visus izdevumus, kas saistīti ar zemes ierīcības projekta izstrādi, jauna īpašuma reģistrāciju Valsts zemes dienesta Nekustamā īpašuma valsts kadastra informācijas sistēmā un zemesgrāmatā, un informēja, ka atsavināmais zemes gabals 0,5827 ha platībā ir nodalīts no nekustamā īpašuma “Valsts mežs 8052”, tam piešķirts nosaukums “Mežgarciema ceļš” un kadastra Nr. 8052 008 1799 un 2020. gada 30. jūnijā īpašums reģistrēts zemesgrāmatā atsevišķā zemesgrāmatas nodalījumā. Nekustamais īpašums “Mežgarciema ceļš” 2020. gada 30. jūnijā ir reģistrēts zemesgrāmatā uz valsts vārda Latvijas Republikas Zemkopības ministrijas personā (Rīgas rajona tiesas zemesgrāmatu nodaļas Carnikavas novada zemesgrāmatas nodalījums Nr.100000601808).Pēc Valsts zemes dienesta Nekustamā īpašuma valsts kadastra informācijas sistēmas datiem, nekustamā īpašuma “Mežgarciema ceļš” sastāvā ietilpstošās zemes vienības ar kadastra apzīmējumu 8052 008 1793 lietošanas mērķis ir zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101) un atbilstoši zemes vienību platību sadalījumam pa lietošanas veidiem mežu platība – 0,5827 ha.Nekustamajam īpašumam “Mežgarciema ceļš” ir noteikti šādi apgrūtinājumi: ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem (0,0191 ha platībā).Aizsargjoslu veidus un to funkcijas, kā arī saimnieciskās darbības aprobežojumus aizsargjoslās reglamentē Aizsargjoslu likums. Tādējādi Carnikavas novada pašvaldībai kā nekustamā īpašuma īpašniecei būs saistoši un jāievēro Aizsargjoslu likumā noteiktie vispārīgie aprobežojumi, kā arī konkrētajai aizsargjoslai noteiktie aprobežojumi.Pēc Ministru kabineta rīkojuma pieņemšanas ar nodošanas un pieņemšanas aktu nekustamais īpašums “Mežgarciema ceļš” tiks nodots Carnikavas novada pašvaldībai.Pēc Ministru kabineta rīkojuma pieņemšanas un nodošanas un pieņemšanas aktu parakstīšanas AS “Latvijas valsts meži” grozīs noslēgto medību tiesību nomas līgumu, medību tiesību nomas platības samazinot par atsavināto valsts meža zemes platību.Ar Ministru kabineta rīkojuma projektu paredzēts nekustamo īpašumu “Mežgarciema ceļš” nodot bez atlīdzības pašvaldības īpašumā likumā “Par pašvaldībām” noteiktās autonomās funkcijas nodrošināšanai (ceļa būvniecībai), tādējādi šīs funkcijas izbeigšana nav paredzēta un netiek plānota.Carnikavas novada pašvaldībai pēc ceļa izbūves ir tiesības to reģistrēt zemesgrāmatā kā inženierbūvi.Ievērojot Atsavināšanas likuma 42. pantā ietvertās prasības par attiecīgās mantas atpakaļ nodošanu valstij, ja iestāsies rīkojuma projekta 2. punktā minētais apstāklis un nekustamais īpašums “Mežgarciema ceļš” vairs netiks izmantots norādītās pašvaldības autonomās funkcijas nodrošināšanai, nekustamais īpašums pēc tā sastāva datu aktualizācijas tiks pārņemts atpakaļ valsts īpašumā, ievērojot Civillikuma 968. pantā nostiprināto principu, t.i., uz zemes uzcelta un cieši ar to savienota ēka atzīstama par tās daļu, tātad par zemes īpašnieka īpašumu.  |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, AS “Latvijas valsts meži” un Carnikavas novada pašvaldība |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Carnikavas novada iedzīvotāji |
| 2. | Tiesiskā regulējuma ietekme uz tautsaimniecību un administratīvo slogu | Ietekme uz tautsaimniecību ir konstatējama vides sakārtošanas jomā, pašvaldībai izbūvējot un uzturot ceļu un tā sakārtojot infrastruktūru un nodrošinot fizisko personu sadzīves ērtības.Carnikavas novada pašvaldībai un tās iestāžu darbiniekiem, kā arī pašvaldību institūcijām un citām sabiedrības grupām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, lai informētu sabiedrību par projektu un dotu iespēju izteikt viedokli, rīkojuma projekts pirms tā iesniegšanas Valsts sekretāru sanāksmē tika ievietots Zemkopības ministrijas un Ministru kabineta tīmekļvietnē.  |
| 2. | Sabiedrības līdzdalība projekta izstrādē | Sabiedrībai bija iespēja līdzdarboties tiesību akta izstrādes procesā, rakstiski sniedzot viedokli par tiesību akta projektu tā izstrādes stadijā. Rīkojuma projekts tika publicēts no 2020. gada 4. līdz 17. decembrim Zemkopības ministrijas (https://www.zm.gov.lv/zemkopibas-ministrija/apspriesanas/ministru-kabineta-rikojuma-projekts-par-valsts-meza-zemes-nodosanu-car?id=978) un Ministru kabineta tīmekļvietnēs (<https://www.mk.gov.lv/content/ministru-kabineta-diskusiju-dokumenti> ). |
| 3. | Sabiedrības līdzdalības rezultāti | Komentāri nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Zemkopības ministrija, akciju sabiedrība “Latvijas valsts meži” un Carnikavas novada pašvaldība.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Carnikavas novada pašvaldība segs izdevumus, kas saistīti ar nekustamā īpašuma pārreģistrāciju uz Carnikavas novada pašvaldības vārda.Ministru kabineta rīkojums tiks publicēts Latvijas Republikas oficiālajā izdevumā “Latvijas Vēstnesis”, kā arī būs pieejams bezmaksas normatīvo aktu bāzē www.likumi.lv. |

Zemkopības ministrs K. Gerhards

Žagare 67027558

Inga.Zagare@zm.gov.lv